CELEX: 31994R3103
Language: el
Date: 1994-12-19 00:00:00
Title: Κανονισμός (ΕΚ) αριθ. 3103/94 της Επιτροπής της 19ης Δεκεμβρίου 1994 για την τροποποίηση του κανονισμού (ΕΚ) αριθ. 1905/94 περί λεπτομερειών εφαρμογής του κανονισμού (ΕΚ) αριθ. 399/94 του Συμβουλίου για ειδικές δράσεις υπέρ των σταφίδων

Avis juridique important

|

31994R3103

Κανονισμός (ΕΚ) αριθ. 3103/94 της Επιτροπής της 19ης Δεκεμβρίου 1994 για την τροποποίηση του κανονισμού (ΕΚ) αριθ. 1905/94 περί λεπτομερειών εφαρμογής του κανονισμού (ΕΚ) αριθ. 399/94 του Συμβουλίου για ειδικές δράσεις υπέρ των σταφίδων  

Επίσημη Εφημερίδα αριθ. L 328 της 20/12/1994 σ. 0019 - 0019 Φινλανδική ειδική έκδοση: Κεφάλαιο 3 τόμος 64 σ. 0069  Σουηδική ειδική έκδοση: Κεφάλαιο 3 τόμος 64 σ. 0069 

ΚΑΝΟΝΙΣΜΟΣ (ΕΚ) αριθ. 3103/94 ΤΗΣ ΕΠΙΤΡΟΠΗΣ της 19ης Δεκεμβρίου 1994 για την τροποποίηση του κανονισμού (ΕΚ) αριθ. 1905/94 περί λεπτομερειών εφαρμογής του κανονισμού (ΕΚ) αριθ. 399/94 του Συμβουλίου για ειδικές δράσεις υπέρ των σταφίδωνΗ  ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΚ) αριθ. 399/94 του Συμβουλίου της 21ης Φεβρουαρίου 1994 για ειδικές δράσεις υπέρ των σταφίδων (1), και ιδίως το άρθρο 4,  Εκτιμώντας:  ότι ο κανονισμός (ΕΚ) αριθ. 1905/94 της Επιτροπής (2), στο άρθρο 8 παράγραφος 2, έχει καθορίσει την προθεσμία για την κατάθεση, στον αρμόδιο οργανισμό, των αιτήσεων κοινοτικής χρηματοδότησης για τις ειδικές δράσεις- ότι τώρα διαπιστώνεται ότι δεν είναι  δυνατόν να τηρηθεί η προθεσμία αυτή λαμβάνοντας υπόψη τον χρόνο που απαιτείται για την εκπόνηση των αιτήσεων- ότι πρέπει, συνεπώς, με τις προϋποθέσεις αυτές να μεταφερθεί κατά δύο μήνες η προθεσμία για την υποβολή των αιτήσεων και η ημερομηνία  διαβιβάσεως των αιτήσεων αυτών στην Επιτροπή- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισεως των Μεταποιημένων Προϊόντων με βάση τα Οπωροκηπευτικά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Ο κανονισμός (ΕΚ) αριθ. 1905/94 τροποποιείται ως εξής:  1. Στο άρθρο 8 παράγραφος 2, η ημερομηνία "31 Δεκεμβρίου 1994" αντικαθίσταται από την ημερομηνία "28 Φεβρουαρίου 1995".  2. Στο άρθρο 9 παράγραφος 1, η ημερομηνία "31 Ιανουαρίου 1995" αντικαθίσταται από την ημερομηνία "31 Μαρτίου 1995".   Άρθρο 2  Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 19 Δεκεμβρίου 1994.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 54 της 25. 2. 1994, σ. 3.  (2) ΕΕ αριθ. L 194 της 29. 7. 1994, σ. 21.